Krátky Proces

**«Krátky Proces»** () — славацкі скінгэдзка-нэанацысцкі музычны гурт. Галава гурту — Расьціслаў Рогель, палітык НПНС, кандыдат на выбары ў раду 2016 году, на якіх меў парадкавы нумар «*44*». Гэтую лічбу нэанацысты выкарыстоўваюць як схаваную пазнаку аддзелаў СС.

## Мінуўшчына
Гурт быў заснаваны прыблізна ў 1989 годзе, думкі наконт ягонага стварэньня былі ўжо ў 1987. Тады яшчэ гурт не абвясьціў сябе нацысцкім, а наадварот, належыў да панкаўскіх гуртоў, якія славілі патрыятызм і нацыянальны гонар. Пазьней нэанацызм гурту пацьвердзілі тэксты песень, у якіх былі напады ў бок жыдоў, цыганаў, вугорцаў і палякаў. У 1991 годзе гурт выступіў на канцэрце ў Бзэнцы. У тым жа годзе калектыў даў інтэрвію часопісу «Hubert», якое было апублікаванае ў сеціве ў 2019 годзе. У 1993 г. калектыў выпусьціў касэту «*Na prach!*». У 2017 альбом быў перавыдадзены. У 1994 годзе музыкі выступілі ў Вэлькім-Држэвічы (Чэхія).

У гэты час гурт стаў яшчэ больш радыкальным і ў 1999 годзе пачаў выступаць пад імем «Juden Mord». Пад гэтай назвай музыкі выпусьцілі альбом «*Arbeit macht frei!*» З адкрыта нэанацысцкімі й антысэміцкімі тэкстамі. Назвы й тэксты такіх песень, як «*Juden Mord*» і «*Švindelkaust*», гэта яскрава пацьвярджаюць. Публіцыст Якуб Маляваны адкрыта піша пра схільнасьць гурту да фашызму й нацызму. Ён так апісаў творчасьць «Juden Mord»: «*„Juden Mord” — сапраўды моцны гурт і не належыць ніводнаму цывілізаванаму грамадзтву. На іх апошняй [[Кружэлка|кружэлцы]] вы знойдзеце прапаганду гітлераўскага нацызму, [[генацыд]]у і [[Канцэнтрацыйны лягер|канцэнтрацыйных лягераў]]. За мікрафонам усё яшчэ Расьціслаў Рогель.*»

Асаблівы разьдзел гісторыі гурту — выступленьні адроджанага «Krátky Proces» ў былым кароўніку ў Плавецкім-Мікулашы, які пісьменьнік і публіцыст Пітэр Гетынг у часопісе «Plus 7 dní» назваў «*Прытонам нэанацыстаў*» (). Канцэрты, якія тамака праходзілі, таксама ўключалі зігаваньне.

У былой стайні былі розныя канцэрты. На рэклямных банэрах, як месца правядзеньня дзеі для сакрэтнасьці перад паліцыяй, звычайна было напісана «*[[Славаччына]]*» () або «*там, дзе няма канца*» (). Аднак часам усё роўна ўсё сканчалася, як апісвае Богоўш з чэскага гурту «Violence Station» — паліцыйная аблава, арышт экстрэмістаў і іх выдварэньне.

У верасьні 2004 году раённы суд Браціславы III. пакараў Расьціслава Рогеля за раненьне: «*28 студзеня 2001 г. у [[Дунайска-Лужня|Дунайскай-Лужні]] ён ударыў кулаком у галаву й некалькі раз ударыў нагамі пацярпелага, прычыніўшы траўмы зь лячэбным перыядам каля 20 тыдняў з незваротнымі наступствамі*».

У 2005 годзе гурт таксама выступіў у Сэрбіі з нагоды сьвяткаваньня круглай гадавіны тамтэйшага аддзяленьня нэанацысцкай арганізацыі «Blood & Honor». На фатаздымках з канцэрту можна заўважыць вядомыя лічбавыя спасылкі 88 (лацінскія HH = Хайль Гітлер) або 28 (лацінскія BH = Кроў і гонар).

19 ліпеня 2008 году гурт зноў выступае пад назвай «Krátky Proces» на адным з найбуйнейшых летніх нэанацысцкіх фэстываляў «Veneto Summerfest 2008». З гэтага выступу захаваўся запіс. У ліпені 2008 году ў клюбе «Obluda» адбылося памятнае здарэньне. Нібыта Рогель прыехаў туды зь іншым сябром «Juden Mord» Расьціславам Чурдам, выкрыкваючы нацысцкія споклічы й атакуючы апэратара і кліентаў. Першапачаткова людзі з кампаніі сьведчылі ў паліцыі, што зламысьнікі называлі іх габрэйскімі сьвіньнямі. Аднак пазьней яны зьмянілі свае заявы, патлумачыўшы, што забыліся на падрабязнасьці. У выніку Рогель пазьбег абвінавачваньня за прапаганду фашызму і пазьнейшыя беспарадкі.

У 2016 годзе выдаецца альбом «*Slovanská jednota*» (). Альбом упершыню прагучаў на канцэрце ў былым кароўніку ў Плавецкім-Мікулашы. На дзеі былі й госьці з Чэхіі. Лідэр гурту «Violence Station» Богоўш, якому ў 2017 годзе забаранілі ўезд у Славаччыну на тры гады. У тым жа 2016 годзе ў мескім ккюбе Трнавы  «City club Trnava» павінны быў адбыцца канцэрт «Krátky Proces». Аднак яго скасавалі з-за супраціву грамадзкасьці. У тым жа годзе гурт граў на канцэрце ў Сэрбіі, арганізаваным «Club 28 Serbia» як «Мэмарыял Яна Сьцюарта і Джо Роўэна» на памяць пра вядомыя іконы нацысцкага року.

У 2018 «Krátky Proces» граў у Будапэшце разам з вугорскім гуртам «Fehér Törvény». У тым жа годзе гурт таксама прысутнічаў на канцэрце ва Ўкраіне, дзе, граў разам з  «Сокирай Перуна».

У 2018 годзе ў Дзетве павінны быў адбыцца канцэрт з нагоды 30-годзьдзя гурту ў памяшканьні, якое належыла дэпутату ад НПНС Міраславу Сую, які падпісаў дамову наконт гэтага. Выступіць павінныя былі ўкраінская «Сокира Перуна» і чэская «ArziPraze». У якасьці месца правядзеньня на банэрах пісалі: «*Цэнтральная Славаччына*» ().

У 2019 годзе быў выдадзены альбом «Hyeny». У тым жа годзе гурт даў два канцэрты ў Будапэшце, адзін у Гішпаніі.

11 жніўня 2020 году ў межах супрацьэкстрэмісцкай апэрацыі «Блазны» () былі арыштаваныя 9 чалавек, у тым ліку Расьціслаў Рогель. Пад час ператрусу ў хаце Рогеля была знойдзеная выява яго як афіцэра СС, а таксама шмат нацысцкае літаратуры. Экстрэмісты й іх прыхільнікі кажуць, што гэта агульнадаступная літаратура, прызначаная для вучэбных мэт, і, што тычыцца астатняга, гэта толькі зьбіральніцкае хобі. Старшыня раёну ад НПНС, Мартын Фэранчык і кандыдат НПНС на пасаду канстытуцыйнага судзьдзі Радаван Градак выказалі жаль з-за «вяртаньня таталітарызму» й стану дэмакратыі ў Славакіі. У сацыяльнай сетцы была распачатая кампанія па падтрымцы гурту й ягоных чальцоў. Экстрэмісты сталі актыўнымі ня толькі ў Славаччыне, але й за мяжой.

## Шавінізм
У песьні «*Zničme Shalom*» () гучыць: «*Зьнішчым Шалом, ужо было яго даволі, іх зорка не павінная сьвяціць над намі. Давайце зьнішчым Шалом, ужо было яго даволі, яго вера павінная згінуць пад намі*» ().

У песьні «*Krátky proces*» () румыны апісваюцца як «*вялікія чорныя мухі, што пахнуць брудам сьметніцы*» (), зь якімі неабходна правесьці «*кароткі працэс, пагнаць іх за астатні дрот і даць жэрці бруд*» (), таму што «*ўсе, хто да яго належыць — белай сіле сонца ззяе, а [[Цыганы|цыганам]] толькі [[гета]]*» (každému čo mu patrí — bielej sile výslnie a cigáňom len to geto).

У песьні «*Poďme na to spolu*» (), якую «Krátky Proces» апрацаваў у якасьці бонусу на кампакт-дыску «Hyena», выпушчаным у 2019 годзе, таксама ёсьць словы: «*Зашмат бруду па вуліцах коціцца, хто тут прыбярэ яго, вечная слава, людзі даўно забыліся, што такое жорсткі кулак, усе імкнуцца прабіцца адзін аднаму ў галаву. Давайце зробім гэта разам і ня будзьма мірыцца з тым, мы распалім печы і застанецца толькі дым*» () .

Фінальная песьня альбома «*Na prach!*» — неафіцыйны гімн Глінкавай гвардыі «*Rež a rúbaj do krve*» (), які пачынаецца са словаў: «*З [[Жыліна|Жыліны]] едзе цягнік, а ў ім [[Аляксандар Мах|Шанё Мах]], усе [[Габрэі|жыды]] ўцякаюць, баяцца яго*» ().

## Творчасьць

### Зборнікі

* «Skins' songs vol. 1» (1992)
* «Skins' songs vol. 2» (1994)
* «No more brothers wars» (1996)
* «1988-1996» (1997)

### Альбомы

* «Na prach!» (1993)
* «Arbeit macht frei!» (2006, як «Juden Mord»)
* «Slovanská jednota» (2016)
* «Hyeny» (2019)

## Глядзіце таксама

* Народная партыя — наша Славаччына

## Крыніцы

## Вонкавыя спасылкі

* Krátky proces – інтэрвію 1991 (па-славацку)
* 
* Krátký proces | Дыскаграфія | Discogs

Катэгорыя:Славацкія РСК-гурты
Катэгорыя:Славацкія панк-рок-гурты
Катэгорыя:Музычныя гурты, якія зьявіліся ў 1989 годзе
Катэгорыя:Гурты Браціславы